চট্টগ্রামের কাঁচাবাজারে মাছ ও সবজির দাম চড়া। ইলিশের সরবরাহ বাড়লেও দাম কমেনি। বড় সাইজের রূপালি ইলিশের দাম প্রতিকেজি ২৪শ টাকা। তবে পাঁচশ টাকা কেজিতেও ছোট ইলিশ মিলছে। কোরবানির ঈদের পর বাজারে সবজির সরবরাহ কমে যাওয়ায় দাম বেড়ে যায়। এখন সরবরাহ বাড়তে শুরু করলেও দাম কমেনি। স্থিতিশীল রয়েছে গোশত ও মসলার দাম। ডিমের দাম ঈদের ছুুটিতে কিছুটা কমলেও এখন ডজন ৯৫টাকা থেকে একশ টাকায় বিক্রি হচ্ছে। গতকাল শুক্রবার নগরীর স্টিলমিল বাজার ও রেয়াজুদ্দিন বাজার ঘুরে এমন চিত্র দেখা গেছে।